KOMMISSIONENS BESLUTNING af 22. juni 1995 om godkendelse af 31 forslag til aktioner, der kan finansieres af Fællesskabet i henhold til Rådets beslutning 94/445/EF om datanet mellem administrationer til brug i forbindelse med statistikker over udveksling af goder mellem medlemsstater (EDICOM) (95/234/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 94/445/EF af 11. juli 1994 om datanet mellem administrationer til brug i forbindelse med statistikker over udveksling af goder mellem medlemsstater (EDICOM) (1), særlig artikel 5, og
ud fra følgende betragtninger:
Forslagene er et led i det årlige arbejdsprogram, der udarbejdes med henblik på iværksættelse af alle de aktioner, der er fastsat i artikel 1 i beslutning 94/445/EF;
Udvalget for De Europæiske Fællesskabers Statistiske Program, der er nedsat ved Rådets afgørelse 89/382/EØF, Euratom (2), har afgivet en positiv udtalelse om udarbejdelse, beløbsfastsættelse og godkendelse af det årlige arbejdsprogram;
Udvalget for Statistikker over Udveksling af Goder mellem Medlemsstater, der er nedsat ved Rådets forordning (EØF) nr. 3330/91 (3), har afgivet en positiv udtalelse;
udvalget har med hensyn til de aktioner, der skal iværksættes centralt af Kommissionen afgivet positiv udtalelse for 14 af disse til under 200 000 ECU i henhold til proceduren efter artikel 7 i beslutning 94/445/EF, og for én af disse i henhold til proceduren efter artikel 6 i samme beslutning for aktioner til over 200 000 ECU;
med hensyn til de decentrale aktioner, der iværksættes i medlemsstaterne, har udvalget afgivet positiv udtalelse for 16 af disse til under 200 000 ECU i henhold til proceduren efter artikel 7 i beslutning 94/445/EF;
det påhviler Kommissionen at træffe afgørelse med hensyn til godkendelse af de forslag, der er berettiget til fællesskabsfinansiering -
VEDTAGET FØLGENDE BESLUTNING:
Artikel 1
De 31 forslag til aktioner, der er anført i bilaget, er berettiget til fællesskabsfinansiering med de beløb, der er angivet i nævnte bilag.
Artikel 2
Denne beslutning er rettet til medlemsstaterne.
Udfærdiget i Bruxelles, den 22. juni 1995.